Alan Watts

Alan Watts, narodený ako Alan Wilson Watts (* 6. január 1915, Londýn, Spojené kráľovstvo – † 16. november 1973, Mill Valley, Kanada) bol budhistický filozof a básnik. 

Narodený v Anglicku v stredostavovskej rodine stal sa americkým občanom v roku 1943. Zaoberal sa zenbudhizmom, bítnickou kultúrou, counterculture 60. rokov a jej  filozofiou. Bol populárnym americkým spisovateľom a mysliteľom a pomáhal sprostredkovať v USA zenbudhistickú filozofiu. Stal sa episkopálnym kňazom a pracoval šesť rokov počas a po druhej svetovej vojne ako vojenský kaplán. Potom opustil kazateľňu a cirkev. Neskôr to komentoval ako príležitosť opustiť tyranského Boha-otca.

 Život 
Vzdelanie na strednej škole absolvoval v Spojenom kráľovstve na King's School v Canterbury, čo bola elitná vzdelávacia inštitúcia. Možnosť študovať na Oxfordskej univerzite si však pokazil napísaním nevhodnej vstupnej eseje. Už v tomto období ho zaujali kultúra a literatúra ďalekého východu, hlavne indická a čínska. Ako 14-ročný publikoval v „Journal of the London Buddhist Lodge“ predtým, ako vytvoril svoju prvú brožúru o zene v 1932. V období po absolvovaní strednej školy pracoval v banke a stal sa aj členom The Buddhist Society – London Buddhist Lodge, čo ovplyvnilo jeho filozofický svetonázor na celý život.

V 1938 sa presťahoval do New Yorku a potom do Chicaga, kde slúžil ako episkopálny kňaz šesť rokov predtým, ako absolvoval štúdium teológie episkopálneho vierovyznania. Potom opustil túto cirkev. V roku 1950 sa presťahoval na sever štátu New York v neskorých 50. rokoch 20. storočia, kde ho navštívili Joseph Campbell a skladateľ John Cage na jeho farme „Millbrook“. V 1951 sa na pozvanie Frederica Spielberga odsťahoval do San Francisca učiť na akadémiu „Academy of Asian Studies“.

Alan Watts bol hlboko ovplyvnený filozofiami východnej Indie Védánta a budhizmus, taktiež taoistickým učením, čo všetko reflektoval v diele Zen poetry and the arts of China and Japan. Potom ako vystúpil z cirkvi už nikdy neprijal členstvo v organizovanej cirkvi, no písal a rozprával intenzívne o zenbudhizme, hinduizme a taoizme. Niektorí americkí budhisti ho kritizovali, pretože pravidelne nesedel v zazene, hoci nahral viaceré svoje riadené meditácie a vyučoval rôzne meditačné techniky. Alan Watts na to odpovedal jednoducho: “A cat sits until it is done sitting, and then gets up, stretches, and walks away.” Watts sa stal tiež jedným zo zakladateľov americkej subkultúry counterculture 60. rokov.

Potom ako ukončil vyučovanie na Academy of Asian Studies v San Francisco, začal pracovať v rádiu KPFA, čo bola slobodná rádiostanica v Berkeley. V 1957 publikoval svoje najlepšie predávané dielo „Way of Zen“ a v 1958 sa vrátil do Európy, kde sa stretol s C. G. Jungom. Jeho blízkym priateľom bol americký básnik Gary Snyder, ktorý s ním zdieľal záujem o zenbudhizmus. Stal sa subjektom prvých psychedelických výskumov a potom, ako nahrával dve sezóny vo verejnej televízii seriál “Eastern Wisdom and Modern Life”, odcestoval niekoľkokrát do Japonska, čo bolo v skorých 60. rokoch. V neskorších 60. rokoch sa stal kultúrnou celebritou a cestoval po univerzitách s prednáškami po Spojených štátoch a Európe.

Počas svojho pôsobenia na akadémii, kde vyučoval komparatívnu filozofiu a neskôr, strávil viac rokov písaním a vyučovaním. Pritom žil na hausbóte v zálive San Francisco Bay Area a hosťoval v populárnom rádiu KPFA. Vtedy experimentoval s meskalínom, dimetyltryptamínom (DMT) a LSD. Toto obdobie neskôr popísal ako "quite emphatically a new religion". Jeho dielo malo vysokú popularitu v hnutí Beat generation v 50. rokoch a v protestnom hnutí hippies 60. rokov. Táto etapa jeho života bola ním nazvaná ako "the psychedelic generation's most revered and thoughtful guru" (psychedelickou generáciou vysoko uctievaný a hĺbavý guru).

Na začiatku 70. rokov sa stal popredným prekladateľom a bol publikovaný v periodikách ako Earth, Elle, Playboy a Redbook. Objavil sa v televízii CBS s programom „Camera Three“ v 1969 a v 1971 nahral pilotný diel pre show „A Conversation with Myself“ pre NET, predchodcu PBS. Keď série neboli produkované, nahral show v 1972 so synom Markom a Henry Jacobsom. Watts vytvoril široký audio-archív asi 400 rozhovorov a napísal viac ako 25 kníh počas celého života vrátane svojho konečného dielu „Tao; the Watercourse Way.“  
Alan Watts zomrel v spánku v novembri 1973 na zlyhanie srdca potom, ako sa vrátil z intenzívneho zahraničného prednáškového turné.

 Dielo 

 The Spirit of Zen (1936)
 The Legacy of Asia and Western Man (1937)
 The Meaning of Happiness (1940)
 Behold the Spirit: A Study in the Necessity of Mystical Religion (1947)
 Easter: Its Story and Meaning (1950)
 The Supreme Identity (1950)
 The Wisdom of Insecurity (1951)
 Myth and Ritual in Christianity (1953)
 The Way of Zen (1957)
 Nature, Man, and Woman (1958)
 This Is It and Other Essays on Zen and Spiritual Experience (1960)
 Psychotherapy East and West (1961)
 The Joyous Cosmology: Adventures in the Chemistry of Consciousness (1962)
 The Two Hands of God: The Myths of Polarity (1963)
 Beyond Theology: The Art of Godmanship (1964)
 The Book on the Taboo against Knowing Who You Are (1966)
 Nonsense (1967)
 Does It Matter?: Essays on Man's Relation to Materiality (1970)
 Erotic Spirituality: The Vision of Konarak (1971)
 The Art of Contemplation (1972)
 In My Own Way (1972, memoáre)Google knihy - The Conversion Experience in America: A Sourcebook on Religious Conversion ...James Craig Holte
 Cloud-hidden, Whereabouts Unknown: A Mountain Journal (1974, publikovaná posmrtne)
 The Essence of Alan Watts (1974,publikovaná posmrtne)
 Tao: The Watercourse Way (1975, publikovaná posmrtne)

 Essential Alan Watts (1976, publikovaná posmrtne)
 Uncarved Block, Unbleached Silk: The Mystery of Life (1978, publikovaná posmrtne)
 Om: Creative Meditations (1979, publikovaná posmrtne)
 Play to Live (1982, publikovaná posmrtne)
 Way of Liberation: Essays and Lectures on the Transformation of the Self (1983, publikovaná posmrtne)
 Out of the Trap (1985, publikovaná posmrtne)
 Diamond Web (1986, publikovaná posmrtne)
 The Early Writings of Alan Watts (1987, publikovaná posmrtne)
 The Modern Mystic: A New Collection of Early Writings (1990, published posthumously)
 Talking Zen (1994, publikovaná posmrtne)
 Become What You Are (1995, publikovaná posmrtne)
 Buddhism: The Religion of No-Religion (1995, publikovaná posmrtne)
 The Philosophies of Asia (1995, publikovaná posmrtne)
 The Tao of Philosophy (1995, publikovaná posmrtne)
 Myth and Religion (1996, publikovaná posmrtne)
 Taoism: Way Beyond Seeking (1997, publikovaná posmrtne)
 Zen and the Beat Way (1997, publikovaná posmrtne)
 Culture of Counterculture (1998, publikovaná posmrtne)
 Buddhism: The Religion of No-Religion (1999, publikovaná posmrtne)
 Still the Mind: An Introduction to Meditation (2000, publikovaná posmrtne)
 What is Zen? (2000, publikovaná posmrtne)
 What is Tao? (2000, publikovaná posmrtne)

 Pozri aj 
 Kontrakultúra 60. rokov

 Referencie 

 Iné projekty 

 Externé odkazy 
 Citáty A. Wattsa
 Publikácie A. Wattsa

 Zdroj 
 krátky životopis
 Biografia - autorská stránka


Kategória:Spisovatelia USA
Kategória:Filozofi USA
Kategória:Beat generation
Kategória:Kontrakultúra 60. rokov
Kategória:Osobnosti z Londýna